Thor: The Dark World

Thor: The Dark World (Thor: Den Mørke Verden) er et actioneventyr fra 2013. Filmen er regissert av Alan Taylor. Chris Hemsworth, Natalie Portman, Tom Hiddleston og Anthony Hopkins vil igjen spille hovedroller, og Christopher Eccleston skal spille hovedantagonisten i filmen, som er en oppfølger til Thor fra 2011.

 Handling 
Thor (Chris Hemsworth) må lede an i en kamp mot onde alver, ledet av den grusomme og hevngjerrige Malekith (Christopher Eccleston), som har planer om å føre mørke tilbake til jordkloden. Men denne fienden er en som selv Odin (Anthony Hopkins) og hans disipler i Åsgard ikke kan hamle opp med, og Thor må dermed ta ut sitt ytterste. Blant annet innebærer det å søke hjelp fra broren Loke (Tom Hiddleston), som tidligere forrådte ham og resten av Åsgard. På veien må han også beskytte Jane Foster (Natalie Portman), som blir rammet av en mystisk energi - og etterhvert gjøre det ultimate offer.

 Om filmen 
Filmen er en oppfølger til Thor (2011), og handlingen er satt til ett år etter hendelsene i The Avengers (2012), hvor Thor var delaktig i å redde verden fra å bli tatt over av Loke og en hær med romvesener. Den har norgespremiere 8. november 2013.

 Produksjon 
Allerede en drøy måned etter at Thor kom ut, bekreftet Marvel og Disney at det vil komme en oppfølger. De offentliggjorde også at Chris Hemsworth returnerer som tittelrollen Thor, mens Kenneth Branagh ikke kommer tilbake som regissør.

I oktober 2011 ble det bekreftet at Patty Jenkins ville regissere filmen, og at Natalie Portman også kommer tilbake som Jane Foster. Senere avkreftet Jenkins at hun skal regissere filmen. Alan Taylor, best kjent for å ha regissert episoder av TV-serien Game of Thrones, erstattet henne. Chris Hemsworth har snakket om valget av Taylor og at han tror at hans versjon av Åsgard vil bli forskjellig fra Branaghs, men at han også tror den nye regissøren vil ha mye å tilføre. Litt før Portmans rolle var klarert for filmen, hadde også Tom Hiddleston bekreftet at vil gjenta rollen som Loki, mens Idris Elba langt på vei avslørte at han også er tilbake i Thor 2 som portvokteren Heimdall. Stellan Skarsgård er bekreftet for en retur til Åsgard. Også Jaimie Alexander, Josh Dallas og Ray Stevenson, som alle spilte venner av Thor i originalen, har lettet på sløret i forhold til å være med i oppfølgeren. Imidlertid har Dallas måttet kaste inn håndkleet grunnet sin kontrakt med TV-serien Once Upon a Time, og Zachary Levi, som også var høyaktuell for rollen i originalen, erstattet ham. I tillegg er Tadanobu Asano, som spilte Hogun (en annen venn av Thor), med i filmen. Også danske Mads Mikkelsen ble klar for filmen i mai 2012, i rollen som hovedantagonisten Malekith. Han måtte senere trekke seg grunnet kollisjon med Hannibal, en ny TV-serie han skal spille i. 1. august ble det klart at Christopher Eccleston skal erstatte ham.

I juli 2012 endret man tittelen fra Thor 2 til Thor: The Dark World. I august ble Kat Dennings, som spilte Darcy i originalen, klar for å komme tilbake til Åsgard-verdenen, mens Adewale Akinnuoye-Agbaje ble hentet inn for å spille Kurse, den sekundære antagonisten i denne filmen. Komikeren Chris O'Dowd, kjent fra filmen Bridesmaids (2011), har avslørt at han har en liten rolle i en datescene med Natalie Portman, en rolle han sier han tok for "moro skyld".

 Rolleliste 

 Rolle  Skuespiller Thor  Chris Hemsworth Jane Foster  Natalie Portman Loki  Tom Hiddleston Odin  Anthony Hopkins Malekith  Christopher Eccleston Sif  Jaimie Alexander Fandral  Zachary Levi Volstagg  Ray Stevenson Hogun  Tadanobu Asano Heimdall  Idris Elba Frigga  Rene Russo Algrim / Kurse  Adewale Akinnuoye-Agbaje Darcy Lewis  Kat Dennings Erik Selvig  Stellan Skarsgård Eir  Alice Krige Tyr  Clive Russell Ian Boothby  Jonathan Howard Richard  Chris O'Dowd (cameo) Stan Lee  Stan Lee (cameo) Captain America  Chris Evans (cameo) The Collector  Benicio Del Toro (cameo) Carina  Ophelia Lovibond (cameo)
 Referanser 

 Eksterne lenker 



Kategori:Superheltfilmer fra USA
Kategori:Filmer fra 2013
Kategori:Actionfilmer fra USA
Kategori:Eventyrfilmer fra USA
Kategori:Fantasyfilmer fra USA
Kategori:Filmer i Marvel Cinematic Universe
Kategori:Oppfølgerfilmer
Kategori:Norrøn mytologi i populærkultur